15. melléklet 2/2016. (II. 12.)

önkormányzati rendelethez

**Intézkedési terv**

**a 2016. évi költségvetés végrehajtásához**

1. A 2016. évi költségvetés forráshiányát az önkormányzat saját erőből képtelen megszüntetni.

Mindenképpen szükséges pályázni az „önkormányzatok rendkívüli támogatására”.

Határidő: a pályázati feltételektől függően

Felelős: Dömsödi Gábor polgármester

1. A költségvetés számadatai azt bizonyítják, hogy az önkormányzat jelenlegi intézmény-struktúrája változatlan formában nem tartható fenn, elkerülhetetlen ennek átszervezése.

A képviselő-testületnek felül kell vizsgálnia, hogyan lehetne az intézményi rendszert átalakítania úgy, hogy a feladatok ellátása ne sérüljön, de egy racionálisabb, gazdaságosabb és takarékosabb intézmény-hálózat működhessen.

Határidő: folyamatos

Felelős: Dömsödi Gábor polgármester

1. Az intézmények létszámgazdálkodását szükséges áttekinteni.

Az intézményvezetőknek reálisan fel kell mérniük mely területen lehetséges létszámot csökkenteni.

Az ehhez felmerülő plusz kiadások finanszírozására az önkormányzatnak létszámcsökkentési pályázatot kell benyújtani.

Határidő: azonnal, illetve folyamatos

Felelős: intézményvezetők

Dömsödi Gábor polgármester

1. Amennyiben a felhalmozási bevételek nem a tervezettnek megfelelően realizálódnak, a tervezett felhalmozási kiadásokat is szűkíteni kell.

Kivételt képeznek a kötelező feladatokat ellátó intézmények működését biztosító beruházási, felújítási feladatok.

Határidő: folyamatos

Felelős: Dömsödi Gábor polgármester

Budavári Valéria osztályvezető

1. Az önkormányzat pénzügyi helyzetének alakulása és az 1. pontban említett pályázat eredményétől függően a képviselő-testületnek mérlegelnie kell az önként vállalt feladatok szűkítését. A kötelező feladatok ellátása nem kerülhet veszélybe.

Határidő: folyamatos

Felelős: Dömsödi Gábor polgármester

1. A képviselő-testület az önkormányzat pénzügyi helyzetére figyelemmel az intézményvezetők és a Városgazdálkodási Közhasznú Nonprofit Kft. igazgatójának fokozott felelősségét határozza meg a költségvetési keretek betartásáért, a takarékos gazdálkodásért. Az intézmények vezetőitől a képviselő-testület elvárja, hogy bevételeiket az intézmény jobb kihasználásával, hasznosításával növeljék.

Határidő: folyamatos

Felelős: szöveg szerint

1. A Pásztói Városgazdálkodási Közhasznú Nonprofit Kft. igazgatója tegyen javaslatot a Kft. hatékonyabb működése érdekében.

Meg kell vizsgálni a Kft. tevékenységét és gazdaságosabb feladatellátásának feltételeit, esetleges tevékenységi körének bővítését.

A KFT igazgatója készítsen javaslatot a tervezett árbevétel növelés lehetőségeiről, területeiről.

Határidő: folyamatos

Felelős: KFT igazgatója